La Universitat organitza un curs sobre llenguatge i anàlisi cinematogràfica

## La Universitat organitza un curs sobre llenguatge i anàlisi cinematogràfica

Una sala de cinema.

La Universitat de València, a través de l’Aula de Cinema UV, ha organitzat el curs ‘Llenguatge i anàlisi cinematogràfica’, que es desenvoluparà del 22 de febrer al 12 d’abril al Centre Cultural La Nau (carrer Universitat 2, València), a càrrec de l’escriptor, crític i historiador del cine Ramón Alfonso.

L’objectiu del curs, que s’impartirà en modalitat presencial a la Sala Gonzalo Montiel de La Nau, és guiar a l’alumnat en l’observació i l’anàlisi de diferents aspectes i mecanismes rellevants de la imatge de cinema, a fi de concretar part dels coneixements necessaris per a saber interpretar i considerar les dimensions d’un film i ajustar una mirada crítica.

La inscripció al curs, obert tant a la comunitat universitària com al públic general, es pot realitzar a través d’aquest enllaç.

Les classes pretenen ser pràctiques, adquirint un format de taller, i seran tots els dimarts, de 17 a 20 hores. En finalitzar la formació, l’alumnat obtindrà un certificat de realització del curs.

**Continguts**  
El programa s’endinsarà, a partir del visionat de diferents escenes i de manera pràctica, en diversos aspectes tècnics de la narrativa audiovisual com ara l’enquadrament i la composició de la imatge, relacionats amb la posada en escena i prenent com a exemples produccions d’**Ozu**, **Epstein**, **Welles** o **Hitchcok**; el muntatge, que es treballarà a partir de les pel·lícules ‘El acorazado Potemkin’ d’**Eisenstein** o ‘El Padrino’ de **Coppola**, per exemple; la llum i el color, amb seqüències de l’escola de terror italiana i llargmetratges estatunidencs dels anys 50; el diàleg entre el so i la música, amb ‘Tiburón’ d’**Spielberg** o **Tarantino** com a referents; l’espai i els intèrprets, que inclou la tasca d’actors del classicisme i les propostes espacials singulars de **Rohmer** en ‘Perceval le Gallois’; la descomposició del film i la mutació de les imatges, a través del cinema experimental; i la crítica i la lectura de les imatges, sobre teoria i pensament del cinema.

Al llarg de les sessions, s’exploraran, a través del visionat i l’anàlisi de seqüències, diversos capítols de la història del cinema fent un recorregut dispar, i relacionant símbols i narratives diferents, fins a establir una visió de la personalitat de les imatges i el seu vincle amb els espectadors.

**Professorat**  
**Ramón Alfonso** (València, 1977) és escriptor, crític i historiador cinematogràfic. Autor de diversos llibres, també ha col·laborat en obres col·lectives. Ha participat en revistes especialitzades i, en l’actualitat, col·labora en la revista ‘Dirigido por...’. Ha escrit textos per a nombroses edicions en DVD i Blu-ray de distribuïdores com Cameo i Avalon.

Organitza cicles de cinefòrum a l’Eliana, imparteix xarrades a diferents espais culturals valencians, ha coordinat cicles i cursos per al MuVIM, ha col·laborat amb la Filmoteca i, com a membre de l’Associació Catalana de Crítics i Escriptors Cinematogràfics (ACCEC), ha format part del Jurat de la Crítica en diversos certàmens. També és membre associat de l’Acadèmia de les Arts i les Ciències Cinematogràfiques d’Espanya i de l’Acadèmia Valenciana de l’Audiovisual. Ha comissariat exposicions, és soci fundador d’una associació cultural per a la difusió del cinema, també és programador i organitzador del festival de curtmetratges de Quart de Poblet.

Arxivat en:

, Fundació General UV
, Cinema
, Aula de Cinema

## Altres Notícies

De la comèdia negra al terror: ‘Nits de Cinema’ projecta huit clàssics del 9 al 17 de juliol al claustre de La Nau

L’Academia de Cine i la Universitat de València uneixen forces per a reviure fotografies danyades després de la dana

La UV llança un nou Pla de Formació Contínua en Cinema i Audiovisual per a accessibilitat, producció i direcció

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar